[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii








Bucureşti, 23.06.2004









                 Nr.23/108/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat, transmis comisiei noastre cu adresa P.L.x 385 din 15 iunie 2004, în vederea dezbaterii şi avizării în fond şi înregistrat la Comisia pentru industrii şi servicii sub nr.23/108 din 16 iunie 2004.



În raport de obiectul şi conţinutul său, proiectul de lege face parte din categoria legilor ordinare.



Potrivit art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,

István Antal

                       Nr.23/108/2004

RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege pentru modificarea şi completarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat, transmis cu adresa P.L.x 385 din 15 iunie 2004, înregistrat la Comisia pentru industrii şi servicii sub nr.23/108 din 16 iunie 2004.



Potrivit art.75 alin.(3) din Constituţia României, republicată, Camera Deputaţilor este Cameră decizională.



Senatul a adoptat acest proiect de lege în şedinţa din 14 iunie 2004, cu respectarea prevederilor art.76 alin.(2) din Constituţia României, republicată.



Cu avizul nr.825 din 12 aprilie 2004, Consiliul Legislativ a avizat favorabil proiectul de lege.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 22 iunie 2004.



Obiectul de reglementare al proiectului de lege îl constituie modificarea şi completarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la RAAN şi acumularea acesteia de către ANRS. Se asigură astfel continuitatea fabricaţiei de apă grea în cadrul RAAN - Sucursala ROMAG - PROD în intervalul 2004-2006 cât şi necesarul de apă grea de siguranţă pentru funcţionarea continuă a Unităţilor 1 şi 2 la CNE Cernavodă.



În conformitate cu prevederile art.52 din Regulamentul Camerei Deputaţilor, la lucrările comisiei au fost invitaţi, din partea Ministerului Economiei şi Comerţului, doamna Rodica Dumitriu - director general şi domnul Dumitru Mărculescu - director tehnic al RAAN.



După examinarea proiectului de lege, membrii comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat, în forma adoptată de Senat.



La lucrările comisiei au fost prezenţi 20 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

                      PREŞEDINTE,                                         SECRETAR,

                        István Antal                                           Aurelia Vasile

Expert,

Silvia Vlăsceanu

